Kapital bozorini qoʻllab-quvvatlashning samarali mexanizmlarini joriy etishga doir qoʻshimcha chora-tadbirlar toʻgʻrisida
(resolution, 2024-04-27)

Kapital bozorini yanada rivojlantirish, davlat aksiya paketlarini kapital bozori orqali xususiylashtirish amaliyotini kengaytirish, aholining qimmatli qogʻozlarga investitsiya kiritishini ragʻbatlantirish va moliya bozorida sogʻlom raqobat muhitini yaratish maqsadida: 1. Belgilansinki, 2022-yil 1-apreldan 2028-yil 31-dekabrga qadar: Oʻzbekiston Respublikasining rezidenti va norezidenti boʻlgan jismoniy shaxslarning aksiyalar boʻyicha hisoblangan dividendlar tarzidagi daromadlari daromad soligʻidan ozod qilinadi; Oʻzbekiston Respublikasining norezidenti boʻlgan yuridik shaxslarning aksiyalar boʻyicha hisoblangan dividendlar tarzidagi daromadlariga Oʻzbekiston Respublikasining rezidenti boʻlgan yuridik shaxslar singari foyda soligʻining 5 foiz stavkasi tatbiq etiladi; Oʻzbekiston Respublikasining rezidenti va norezidenti boʻlgan jismoniy va yuridik shaxslarning xoʻjalik jamiyatlari obligatsiyalari boʻyicha hisoblangan foizlar tarzidagi daromadlari jismoniy shaxslardan olinadigan daromad soligʻi va yuridik shaxslardan olinadigan foyda soligʻidan ozod qilinadi. 2. Shunday tartib oʻrnatilsinki, unga muvofiq: aksiyadorlar umumiy yigʻilishi tomonidan jamiyat aksiyalarini fond birjasining birja kotirovka varagʻidan chiqarish toʻgʻrisida qaror qabul qilinganda, ushbu jamiyat ovoz beruvchi aksiyalarining egalari boʻlgan aksiyadorlarga oʻzlariga tegishli aksiyalarning jamiyat tomonidan qaytarib sotib olinishini talab qilish huquqi beriladi; qimmatli qogʻozlarning birjadan tashqari uyushgan savdosida qimmatli qogʻozlarga doir bitimlar tuzilganda sotuvchi (emitent bundan mustasno) tomonidan foyda soligʻi va daromad soligʻi oʻrniga bitim summasining 0,3 foizi miqdorida yigʻim Oʻzbekiston Respublikasi Istiqbolli loyihalar milliy agentligiga toʻlanadi. 3. Davlat aktivlarini boshqarish agentligi va Moliya vazirligining 1-ilovaga muvofiq roʻyxat boʻyicha aksiyadorlik jamiyatlari aksiyalarining “Toshkent” respublika fond birjasida birlamchi (IPO) va (yoki) ikkilamchi (SPO) ommaviy taklifini oʻtkazish toʻgʻrisidagi taklifi maʼqullansin. Davlat aktivlarini xususiylashtirish va xususiylashtirish jarayonlarini muvofiqlashtirish davlat komissiyasiga Davlat aktivlarini boshqarish agentligi, Iqtisodiyot va moliya vazirligi va Oʻzbekiston Respublikasi Istiqbolli loyihalar milliy agentligining asoslantirilgan takliflariga muvofiq, shu jumladan, bozor holati va anderrayterlar xulosalarini inobatga olib, Oʻzbekiston Respublikasi Prezidenti qarorlariga asosan birlamchi (IPO) va (yoki) ikkilamchi (SPO) ommaviy taklif etiladigan aksiyalar paketining hajmini va savdoga chiqarish muddatini belgilash, ularning roʻyxatiga oʻzgartirish va qoʻshimchalar kiritish vakolati berilsin. Vazirlar Mahkamasi ikki oy muddatda mazkur qarorning 1-ilovasiga asosan aksiyalarining ommaviy taklifi oʻtkazilishi belgilangan har bir korxona boʻyicha alohida “yoʻl xaritalari” tasdiqlanishini taʼminlasin. 4. Moliya vazirligi va Davlat aktivlarini boshqarish agentligining 2023-yil 31-dekabrga qadar eksperiment tariqasida xorijiy banklar va investitsiya vositachilariga Oʻzbekiston Respublikasida alohida litsenziya olmasdan qimmatli qogʻozlar bozorida anderrayting faoliyatini amalga oshirish huquqiga ega boʻlgan va oʻz mablagʻlarining miqdori 500 mln soʻmdan kam boʻlmagan mahalliy yuridik shaxslar bilan shartnoma tuzgan holda, anderrayting faoliyatini amalga oshirishga ruxsat berish toʻgʻrisidagi taklifi maʼqullansin. Istiqbolli loyihalar milliy agentligi 2025-yil 1-fevralga qadar eksperiment natijalarini chuqur tahlil qilgan holda, uni qimmatli qogʻozlar bozorida anderrayting faoliyatini amalga oshirish huquqiga ega boʻlgan barcha ishtirokchilarga tatbiq etishning maqsadga muvofiqligi yuzasidan taklif kiritsin. 5. 2022-yil 1-apreldan boshlab mahalliy emitentlarga oʻz aksiyalarini dastlab “Toshkent” RFBda joylashtirgandan soʻng anderrayter tavsiyasiga koʻra ularni xorijiy fond bozorlarida yoki bir vaqtda mahalliy va xorijiy fond birjalarida joylashtirish huquqi berilsin. 6. Oʻzbekiston Respublikasi Prezidentining 2007-yil 7-noyabrdagi “Bank tizimini yanada rivojlantirish va boʻsh pul mablagʻlarini bank aylanmasiga jalb etish chora-tadbirlari toʻgʻrisida”gi PQ-726-son qaroriga asosan bank faoliyatini amalga oshirish litsenziyasiga ega boʻlgan tijorat banklari qimmatli qogʻozlar bozorida investitsiya vositachisi faoliyatini amalga oshirishga haqli ekanligi maʼlumot uchun qabul qilinsin. Moliya vazirligi ikki oy muddatda davlat ulushi mavjud tijorat banklari tomonidan qimmatli qogʻozlar bozorida investitsiya vositachisi faoliyatini yoʻlga qoʻyish masalasini ularning boshqaruv organlari yigʻilishlarida koʻrib chiqsin. 7. Moliya vazirligi: manfaatdor idoralar bilan birgalikda uch oy muddatda Oʻzbekiston Respublikasi Soliq kodeksi, Oʻzbekiston Respublikasining “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi va “Qimmatli qogʻozlar bozori toʻgʻrisida”gi qonunlariga mazkur qarordan kelib chiqadigan oʻzgartirish va qoʻshimchalarni kiritish boʻyicha qonun loyihasini Vazirlar Mahkamasiga kiritsin; Davlat aktivlarini boshqarish agentligi bilan birgalikda ikki oy muddatda “Toshkent” respublika fond birjasida birja listingiga kiritilmagan qimmatli qogʻozlar savdosini taʼminlovchi tizimni yaratsin. 8. Vazirlar Mahkamasining 2017-yil 10-maydagi “Fond birjasida aksiyalarning ommaviy taklifini oʻtkazishni tashkil etish toʻgʻrisida”gi 268-son qaroriga 2-ilovaga muvofiq oʻzgartirishlar va qoʻshimcha kiritilsin. 9. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin. T/r Aksiyadorlik jamiyatining nomi Joylashgan hududi Davlat ulushi Sotish shakli 1. “UzAuto Motors” AJ (1) Andijon viloyati 100,0 IPO 2. “UzAuto Motors Powertrain” AJ (1) Toshkent viloyati 100,0 IPO 3. “Oʼzbekgeofizika” AJ Toshkent viloyati 96,8 IPO 4. “Oʼztemiryoʼlkonteyner” AJ (1) Toshkent shahri 90,0 IPO 5. “Dori-Darmon” AJ (2) Toshkent shahri 36,10 IPO/SPO 6. “Oʻzbekiston pochtasi” AJ (3) Toshkent shahri 77,6 SPO 7. “Universal Sugʼurta” AJ Toshkent shahri 14,48 SPO 8. “Alskom” AJ Toshkent shahri 5,21 SPO 1. 3-bandning rus tilidagi matnida: a) ikkinchi xatboshi quyidagi tahrirda bayon etilsin: “sena predlojeniya aksiy putem provedeniya pervichnogo (IPO) i vtorichnogo (SPO) publichnix predlojeniy aksiy opredelyayetsya organizatorom”; b) quyidagi mazmundagi xatboshilar bilan toʻldirilsin: “sbor zayavok na priobreteniye aksiy, realizuyemix posredstvom pervichnogo (IPO) i vtorichnogo (SPO) publichnix predlojeniy aksiy, osushestvlyayetsya organizatorom ili gruppoy organizatorov, s kotorimi zaklyucheno soglasheniye o provedenii ukazannix IPO ili SPO; organizatoru predostavlyayetsya pravo na vibor investorov dlya raspredeleniya aksiy na osnove dogovora, zaklyuchennogo s initsiatorom, a takje ustanovleniye sroka zapreta realizatsii investorami aksiy, priobretennix v ramkax pervichnogo (IPO) i vtorichnogo (SPO) publichnix predlojeniy aksiy; raspredeleniye aksiy posredstvom IPO i SPO provoditsya na osnove yedinoy seni, opredelyayemoy organizatorom isxodya iz sprosa i predlojeniya na aksii”. 2. 2-ilovaning rus tilidagi matnida: a) 9-band quyidagi tahrirda bayon etilsin: “9. Organizatorom, po rezultatam predvaritelnogo izucheniya aksionernogo obshestva, opredelyayetsya diapazon sen predlojeniya aksiy dlya sbora zayavok na pokupku aksiy”; b) 13-band quyidagi tahrirda bayon etilsin: “13. Sbor zayavok na priobreteniye aksiy, realizuyemix posredstvom pervichnogo (IPO) i vtorichnogo (SPO) publichnix predlojeniy aksiy, osushestvlyayetsya organizatorom ili gruppoy organizatorov, s kotorimi zaklyucheno soglasheniye o provedenii ukazannix IPO ili SPO”; v) 15-band quyidagi tahrirda bayon etilsin: “15. Sena predlojeniya aksiy putem IPO i SPO opredelyayetsya organizatorom”.